
ՈՐՈՇՈՒՄ
	5 ապրիլի 2022 թվականի
	թիվ 48
	քաղ․ Բիշքեկ



Մաքսային միության հանձնաժողովի որոշ որոշումների մեջ
փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 43-րդ եւ 45-րդ հոդվածներին, «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 16-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 7-րդ եւ 16-րդ կետերին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Ուժը կորցրած ճանաչել Մաքսային միության հանձնաժողովի 2009 թվականի նոյեմբերի 27-ի «Եվրասիական տնտեսական միության միասնական մաքսասակագնային կարգավորման մասին» թիվ 130 որոշման 7-րդ կետի 7.1.15 ենթակետի երկրորդ պարբերությունը։
2.	Մաքսային միության հանձնաժողովի 2011 թվականի հուլիսի 15-ի թիվ 728 որոշմամբ հաստատված՝ Մաքսային միության միասնական մաքսային տարածք առանձին կատեգորիաների ապրանքներ ներմուծելիս մաքսատուրքերի վճարումից ազատում կիրառելու կարգի մեջ կատարել հետեւյալ փոփոխությունները՝
ա)	4-րդ կետը լրացնել հետեւյալ բովանդակությամբ պարբերությամբ՝
«Նշված սահմանափակումների գործողության ժամկետը, կապված այն ապրանքների օգտագործման եւ (կամ) տնօրինման հետ, որոնց նկատմամբ կիրառվել է սակագնային արտոնություն` սույն կետով նախատեսված կարգով եւ պայմաններով, այդ ապրանքների բացթողման օրվանից կազմում է 2 տարի՝ «բացթողում՝ ներքին սպառման համար» մաքսային ընթացակարգին համապատասխան։».
բ)	12–րդ կետը շարադրել հետեւյալ խմբագրությամբ՝
«12.	Քաղաքացիական ուղեւորատար ինքնաթիռների եւ (կամ) դրանց ավիացիոն շարժիչների վերանորոգման եւ (կամ) տեխնիկական սպասարկման համար անհրաժեշտ ավիացիոն շարժիչները, պահեստամասերը եւ սարքավորումներն ազատվում են մաքսատուրքերի վճարումից՝ Մաքսային միության հանձնաժողովի 2009 թվականի նոյեմբերի 27-ի թիվ 130 որոշման 7-րդ կետի 7․1․15 ենթակետին համապատասխան՝ Եվրասիական տնտեսական միության անդամ պետության մաքսային մարմին դրանց նպատակային օգտագործման վերաբերյալ հայտարարատուի հայտը ներկայացնելու դեպքում։
Նշված ապրանքները թույլատրվում է օգտագործել բացառապես քաղաքացիական ուղեւորատար ինքնաթիռների եւ (կամ) դրանց ավիացիոն շարժիչների վերանորոգման եւ (կամ) տեխնիկական սպասարկման համար։ Նշված ավիացիոն շարժիչների, պահեստամասերի եւ սարքավորումների իրացումը (վաճառքը) թույլատրվում է միայն այն անձանց, որոնց գործունեության տեսակներից մեկը քաղաքացիական ուղեւորատար ինքնաթիռների եւ (կամ) դրանց ավիացիոն շարժիչների շահագործումը եւ (կամ) վերանորոգումը եւ (կամ) տեխնիկական սպասարկումը, կամ գործունեությունն է ՝ կապված այդ անձանց այդպիսի ավիացիոն շարժիչներով, պահեստամասերով եւ սարքավորումներով ապահովելու հետ։
Սույն կետով նախատեսված՝ ապրանքների օգտագործման եւ (կամ) տնօրինման հետ կապված սահմանափակումները գործում են մինչեւ ավիացիոն շարժիչները, պահեստամասերը եւ սարքավորումներն օգտագործելը՝ քաղաքացիական ուղեւորատար ինքնաթիռների եւ (կամ) դրանց շարժիչների վերանորոգման եւ (կամ) տեխնիկական սպասարկման համար:
3.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Բ. Սուլթանով
	Ա․Կոժոշեւ
	Ա. Օվերչուկ

